Politiets efterlysning med billede af den pågældende gav pote. En række henvendelser peger på én og samme mand. - Vi er overbeviste om, hvem han er. Det er bare et spørgsmål om tid inden vi finder ham eller han melder sig selv, siger politikommissær Jens Møller Søgård fra Nordjyllands Politi til tv2nord.dk. Røveriet skete mandag 7. september 2015 kl. 18.13 i hos Min Købmand på Nørre Tranders Vej i Aalborg. Gerningsmanden gik direkte hen til kassen, hvor han - under trussel med kniv - forlangte penge, og derved fik han et mindre kontantbeløb med sig. Manden gik fra stedet i nogle få hundrede meter, hvorpå han satte sig ind i bussen mod Nytorv, formentlig stod han af i midtbyen.

Opsummering:
Nordjyllands Politi efterlyste torsdag en mand, som man mener begik røveri mod en købmandsforretning i Aalborg den 7. september.